lv de lv id lt lv fr lv ru az lv en en id lv fr nl fr ca lv en lv lv lv eo nb en en fr lv en lv lv es tr uk es en de it lv lv lv it lv hbs_lat lv ca lv lv lv lv lv lv lv lv lv lv en en en en lv en en lv en en lv lv lv lv lv lv lv lv lv en lv nn en hbs_lat lv lv lv en lv lv fr lv es de lv az de lv lv lv en lv es lv es de lv es lv es en lv lv lv lv de lv lv sv lv lv eo lv lv en lv es en lv lv lv es sv lv lv de lv lt lv es lv en lv lv es sv lv es lv es sv lv ru pl ru ru ru ru ru ru lv lt lv sv lv de sk en sk hbs_lat lv lv sk hbs_lat uk en en lv id es es en lt lv lv
Kas ir virtuālie NAFO spēki, kas iesaistījušies cīņā par Ukrainu?
2022. gada 18. septembris 00:01
Zināms, ka Ziemeļatlantijas Līguma organizācija (NATO) gādā gan par Baltijas valstu drošību, gan arī par ieroču piegādēm Ukrainai. Tomēr uzmanību pievērsusi kāda virtuāla armija, kam pateicību izteicis pat Ukrainas aizsardzības ministrs, – Ziemeļatlantijas Biedru organizācija (NAFO)*, vēsta “The Economist”.
Valsts prezidenta Egila Levita paziņojums par līdzdalību vēlēšanās
Cik ābolu dienā drīkstam notiesāt ar sēkliņām?
Miķeļdienu svinot: ķirbis no kūkām un kēksiem līdz maizei un vafelēm
Seksologs Vāvere atklāj, kas patiesībā satrauc Latvijas iedzīvotājus seksā
Kam topošā Itālijas premjere līdzināsies vairāk: Musolīni vai Trampam?
Krītoties Ķīnas juaņas vērtībai, Krievija zaudējusi miljardiem dolāru vērtas rezerves
“Mēs izsakām pateicību mūsu starptautiskajiem partneriem par palīdzību drošības nodrošināšanā. Šodien vēlos izcelt unikālu vienību – NAFO,” augusta beigās sociālajos tīklos rakstīja Ukrainas aizsardzības ministrs Oleksijs Rezņikovs. Zem ieraksta bija attēls ar Ukrainas armijas uniformā tērptu suni, kuram fonā izvietota HIMARS raķešu palaidējsistēma. Rezņikovs pateicās “NAFO spēkiem” par “cīņu pret Kremļa propagandu un troļļiem”.
NAFO ir virtuāla “armija”, kas atbalsta Ukrainu un izplata dažādus interneta mīmus sociālajos tīklos. Organizācijas simbols ir shiba inu šķirnes suns. Mīmi ar šīs šķirnes suni popularitāti guva jau 2013. gadā. NAFO publisko sarkastiskus un humoristiskus ierakstus un mīmus, ironizējot par Krievijas militāro sniegumu kaujas laukā, ņemot vērā pilnīgi pretējo ainu Krievijas propagandas kanālos. NAFO gan noliedz jebkādu saistību ar reālo organizāciju NATO.
Neraugoties uz Rezņikova sniegto atzinību, NAFO nav formāla līdera. Visticamāk, ideja par šādu saīsinājumu un mīmiem radās kādam “Twitter” lietotājam “@Kama_Kamilia” maijā, vairāk nekā divus mēnešus pēc Krievijas iebrukuma Ukrainā sākuma. Joki par Krievijas armiju nekavējoties kļuva populāri. Kombinācijā ar dažādām frāzēm, satīrisku noskaņu un attēliem, internetā tika uzsākta virtuāla kustība, kurā iesaistījās arī reāli karavīri. Viņi caur ironiskiem ierakstiem pauda savas dusmas par Krievijas iebrukumu Ukrainā. Tomēr galvenais mērķis bija cits – vākt ziedojumus Ukrainas atbalstam.
NAFO “dibinātāji” sāka veidot personalizētas shiba inu profila bildes (pie kādas tika arī Rezņikovs), jeb tā saucamos “biedrus” (ang. – Fellas). Sākotnēji pie šādām profila bildēm tika tie, kuri ziedoja Gruzijas leģionam – ārvalstu brīvprātīgajiem Ukrainā.
My personal salute to #NAFOfellas. I’d like to thank each person behind Shiba Inu cartoon. Your donations to support our defenders, your fight VS misinformation is valuable.
I’m changing my profile picture for a few days. Cheers @marlowc2324
NAFO expansion is non-negotiatiable! pic.twitter.com/SapxtsVsS5
— Oleksii Reznikov (@oleksiireznikov) August 30, 2022
Šie centieni pievērsa Ukrainā dzīvojoša kanādiešu žurnālista Kristiana Borisa uzmanību. Arī viņš iesaistījās NAFO kustībā, un pašlaik šai interneta kustībai ir izdevies savākt 1,5 miljonus dolāru vērtu atbalstu Ukrainas atbalstam. Sociālās ziņapmaiņas tīkls “Discord”, kurā darbojas NAFO, pulcē jau 1500 šīs kustības biedru, kuri entuziastiski iesaistās ziedojumu vākšanā.
More leaked documents on the combat situation on the Karkhiv front have surfaced. Russian sources indicate that there is NO PANIC in Izyum. #WeAreNAFO #Fellas #NAFO pic.twitter.com/TdnrJRMpuZ
— Fella McKidney (@TermitesTurd) September 9, 2022
Tāpat kā daudzas citas tīmekļa kustības, arī šī paļaujas uz dažādiem muļķīgiem un bezjēdzīgiem izteikumiem, ko izteikušas amatpersonas. Tā, piemēram, Krievijas diplomāts Vīnē Mihails Uļjanovs jūnijā apsūdzēja Ukrainu apzinātā civiliedzīvotāju apšaudīšanā. Protams, ka viņa izteikumi kļuva par izsmiekla objektu. Vēl viens populārs sauklis ir “Kā klājas pretgaisa aizsardzībai?” Tas izsmej Krievijas pretgaisa aizsardzības sistēmas Krimā problēmām, nenovēršot uzbrukumu Saki gaisa bāzei Krimā 9. augustā, kur tika iznīcinātas vairākas Krievijas kara lidmašīnas.
What air defence doing?#NAFO #RussiaUkraineWar pic.twitter.com/66EgZEy93S
— ДocиTb диBHo i Tpoxи cyMHo (@cottoncvlt) August 21, 2022
Daudzos veidos NAFO ir kļuvusi par ļoti veiksmīgu informatīvā kara formu.
“Tas ir bijis efektīvs veids, kā nepieļaut Krievijas propagandas uzvaras gājienu informatīvajā telpā un formēt informācijas vidi tā, kā viņi to bija pieraduši,”
saka grāmatas “LikeWar” autors Pīters Stingers, kurš pēta sociālo tīklu ietekmi uz karu. Viņš atgādina, ka 2014. gadā Krievijai veiksmīgi izdevās iegūt savā kontrolē informatīvo telpu, sociālajos tīklos radot neskaidrību un mulsumu par Krimas aneksiju un nemieriem Ukrainas austrumos.
Tomēr šobrīd situācija ir mainījusies, un informatīvajā telpā Ukrainai ir daudz lielāka loma. “Ir cilvēki, kuri informāciju tāpat vēlas iegūt mīmu veidā, un faktiski – tas ir robs, ko mums izdodas aizpildīt. Mums joprojām izdodas piesaistīt uzmanību joku veidā par Ukrainai svarīgiem notikumiem,” sacīja Boriss.
Daudzi bruņotie spēki var apskaust NAFO veiksmi. Pēdējo gadu laikā daudzu valstu armijas ir veikušas lielas investīcijas tieši psiholoģiskajās operācijās, ar mērķi mulsināt, dezorientēt un maldināt cilvēkus. Tieši tāpēc daudzi ir saskatījuši potenciālu tieši interneta mīmos.
Piemēram, 2006. gadā Maikls Prosers, kurš tajā laikā bija ASV Jūras spēku majors, ierosināja veidot ASV Bruņoto spēku “Interneta kaujas centru”, kas ļautu veikt dažādas informatīvas operācijas. Šobrīd militārajām organizācijām gan trūkst tā haotiskā enerģija, kas raksturo NAFO.
Tas, ka interneta mīmiem ir nozīme, atzīst arī pētnieciskās žurnālistikas grupas “Bellingcat” biedrs Niks Voters. Viņš norāda, ka mīmus savās informatīvajās operācijās ir izmantojis gan Pentagons 2020. gadā, cīnoties pret Krievijas hakeriem, gan arī Izraēlas armija, kas cīņā pret grupējumu HAMAS ir iesaistījusi “interneta mīmu vienību”.
Ir kļuvis skaidrs, ka arī virtuālajām kustībām, kas radušās spontāni un bez konkrēta organizatoriskā virziena, karā ir nozīme.
“Prezidents Putins ir zaudējis informācijas karu Ukrainā un Rietumos,” sprieda Lielbritānijas izlūkošanas aģentūras pārstāvis Džeremijs Flemings savā viedokļrakstā “The Economist” augustā. Tas, viennozīmīgi, nedaudz ir arī pašpasludināto NAFO karotāju nopelns.
*NAFO – no angļu val. North Atlantic Fellas Organisation.
Krītoties Ķīnas juaņas vērtībai, Krievija zaudējusi miljardiem dolāru vērtas rezerves
ES: "Nord Stream" noplūdes nav nejaušība
TVNET skaidro Ar cik dārgu ziemu varam rēķināties?
Kāpēc Vācijā elektrības cena zemāka nekā Latvijā un vai ziemā degs spuldzītes dzīvokļos?
Krītoties Ķīnas juaņas vērtībai, Krievija zaudējusi miljardiem dolāru vērtas rezerves
Vēsturnieks Jelgavas novadā uzbūvē energoefektīvu salmu māju
TVNET skaidro Ar cik dārgu ziemu varam rēķināties?
Latvijā paredzētais energoatbalsts ir viens no lielākajiem ES, pauž Kariņš un Levits
Aģentūra: Eiropa tiks galā ar gaidāmo ziemu arī bez Krievijas gāzes
Rīgas lidostā samazinās apgaismojumu un apkures temperatūru
Krievijas vainošana "Nord Stream" noplūdēs esot absurda, paziņo Kremlis
"airBaltic" piedāvās lidojumus 18 jaunos maršrutos
Eiropas Rekonstrukcijas un attīstības banka samazinājusi Latvijas ekonomikas izaugsmes prognozi
Blinkens sola ASV atbalstu Eiropai pēc "Nord Stream" noplūdēm
Apsteidzot Geitu un Bezosu, Masks kļūst par bagātāko amerikāni
7 cerību stariņi tumsā jeb pozitīvas tendences drūmajā ekonomiskajā perspektīvā
"Nav šaubu, ka bija sprādzieni." Zviedrijas medijā izskan jauna versija par "Nord Stream" gāzes noplūdēm
Noplūdes "Nord Stream" varētu būt sabotāža, apgalvo Vācijas laikraksts
Jaunākās tendences darbinieku labklājības jomā Baltijā
"Rīgas siltums" apkuri Rīgā pieslēdzis ap 400 ēkām; RNP klienti apkuri vēl nepieslēdz
Valdība sniegs papildu atbalstu iedzīvotājiem un uzņēmējiem ziemas sezonā
Latvijā palielinājies saražotā un patēriņam nodotā alkohola apjoms
"Latvenergo": Līdz septembra vidum iepildītā gāze Eiropas krātuvēs nosedz trešdaļu no ES patēriņa ziemā
Video Gāzesvados "Nord Stream" un "Nord Stream 2" atklātas trīs noplūdes Baltijas jūrā
OбъяcHяeT TVNET Ha Hackoлbko дoporyю зиMy Mы MoжeM paccчиTыBaTb?
CoaBTop бecTceллepa "Ckaзkи Ha Hoчb для юHыx бyHTapok" o фeMиHизMe, дeTяx и BoйHe
KTo BзopBaл "CeBepHый пoTok"? EBpoпa paccлeдyeT MeraдиBepcию Ha rлaBHoM raзoпpoBoдe из Poccии
BoopyжeHHый дo зyбoB poccияHиH: ПpeMbep ЭcToHии - rлaBHaя yrpoзa бeзoпacHocTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa